Lukashenko trimite în UE imigranți din Siria și Irak. Aceștia plătesc mii de dolari pentru a ajunge în UE.
Numărul zborurilor Baghdad – Minsk a crescut de la două la patru pe săptămână. Sute de imigranți din Siria și Irak plătesc mii de dolari pentru a ajunge în UE. Imigranții primesc viză la sosirea în Belarus și sunt ajutați să treacă în Lituania. Lituania e gata să declare stare de urgență și a cerut ajutorul UE.
Aleksandr Lukashenko a găsit o nouă metodă de a irita Uniunea Europeană, dar din care reușește să scoată și profit.O agenție de călătorii controlată de dictatorul din Belarus aduce între două și trei sute de imigranți pe săptămână din Siria și Irak. Din Minsk, oamenii sunt transportați la granița cu Lituania și apoi ajutați să intre în UE.Pentru asta plătesc între 3.000 și 6.000 de dolari. Informațiile au fost confirmate de autoritățile din Lituania și au fost prezentate și de canalul de Telegram, Nexta, unde a fost redactor șef Roman Protasevici.Lucrurile merg atât de bine încât numărul zborurilor s-a dublat, iar avionul Boeing 737 a fost schimbat cu unul mai mare – 777.În Lituania, grănicerii lucrează la foc automat, iar guvernul e gata să declare stare de urgență."Am discutat cu șeful Agenției Europene pentru Poliția de Frontieră și cu cel al Gărzii de Coastă despre posibilitatea de a trimite polițiști de frontieră din UE în Lituania. În principiu, acest lucru a fost convenit și vom avea polițiști de frontieră UE la granița Lituania-Belarus din luna iulie“, spune Rustamas Liubajevas, șeful Serviciului de grăniceri al Lituaniei.